জাতিসংঘ
জাতিসংঘ (অপর নাম: রাষ্ট্রসঙ্ঘ) বিশ্বের জাতিসমূহের একটি সংগঠন, যার লক্ষ্য হলো আন্তর্জাতিক অঙ্গনে আইন, নিরাপত্তা, অর্থনৈতিক উন্নয়ন, সামাজিক অগ্রগতি এবং মানবাধিকার বিষয়ে পারষ্পরিক সহযোগিতার পরিবেশ সৃষ্টি করা। ১৯৪৫ সালে ৫১টি রাষ্ট্র জাতিসংঘ বা রাষ্ট্রসঙ্ঘ সনদ স্বাক্ষর করার মাধ্যমে জাতিসংঘ বা রাষ্ট্রসঙ্ঘ প্রতিষ্ঠিত হয়। এটি ১৯১৯ সালে প্রতিষ্ঠিত এবং পরবর্তীতে লুপ্ত লীগ অব নেশন্সের স্থলাভিষিক্ত হয়।
ওয়ারশ চুক্তি
ওয়ারশ চুক্তি (বন্ধুত্ব, সহযোগীতা এবং পারস্পরিক সহায়তার চুক্তি হিসেবে পরিচিত, সংক্ষেপে ওয়ারপ্যাক, ন্যাটোর গঠনের সাথে সাদৃশ্যপূর্ণ]]) ছিল স্নায়ুযুদ্ধ চলাকালীন কেন্দ্রীয় ও পূর্ব ইউরোপের আটটি সমাজতান্ত্রিক রাষ্ট্র নিয়ে গঠিত সম্মিলিত প্রতিরক্ষা চুক্তি। ওয়ারশ চুক্তি কাউন্সিল ফর মিউচুয়াল ইকোনোমিক অ্যাসিসটেন্স (কমিকন)-এর সাথে সামরিক দিক দিয়ে সম্পূরক ছিল। কমিকন কেন্দ্রীয় ও পূর্ব ইউরোপের সমাজতান্ত্রিক রাষ্ট্রের আঞ্চলিক অর্থনৈতিক প্রতিষ্ঠান ছিল। ওয়ারশ চুক্তি মূলত ১৯৫৪ সালের প্যারিস চুক্তির ভিত্তিতে ১৯৫৫ সালে ন্যাটোর সাথে পশ্চিম বাহিনীর একত্রীকরণের পরিপ্রেক্ষিতে সোভিয়েত সামরিক বাহিনীর প্রতিক্রিয়া ছিল। প্রাথমিকভাবে কেন্দ্রীয় ও পূর্ব ইউরোপের সামরিক বাহিনী সোভিয়েতের ইচ্ছা কর্তৃক নিয়ন্ত্রিত হত। পর্যায়ক্রমে, (ওয়ারশ চুক্তির প্রস্তাবনা অনুযায়ী) জাতিসংঘের সনদ নীতিমালা অনুযায়ী ইউরোপে শান্তি বজায় রাখাই এই চুক্তির উদ্দেশ্য হয়ে পড়ে (১৯৪৫)। ইউএসএসআর-এর পতন এবং স্নায়ুযুদ্ধের সমাপ্তির পরে, এই মৈত্রী একটি সম্মিলিত নিরাপত্তাজনিত চুক্তিভিত্তিক সংস্থা বা সিএসটিওতে পরিণত হয়।